વર્ષ 1943, જ્યારે ભારત બે ભાગલાઓમાં વહેંચાયેલું હતું. મહાત્મા ગાંધી અને અહિંસાના સમર્થકો તથા સુભાષ ચંદ્ર બોઝની ઇન્ડિયન નેશનલ આર્મીના સમર્થકો, જેમનું સૂત્ર હતું, શત્રુઓના હાથે મરવા કરતાં શત્રુઓનો જ ખાતમો કરવો. આ અરાજકતા ભર્યા વાતાવરણમાં વાર્તા શરૂ થાય છે. વાર્તાના ત્રણ મુખ્ય પાત્રો છે, મિસ જુલિયા (કંગના રણાવત), જે 40ના દાયકાની લોકપ્રિય એક્ટ્રેસ છે, જેની પર એક પારસી પ્રોડ્યૂસર અને એક્શન હીરો (સૈફ અલી ખાન) ફિદા હોય છે. આ પ્રેમ પ્રકરણને કારણે પારસી પ્રોડ્યસરનું લગ્નજીવન જોખમમાં છે.